Wikipedia:Voorbladartikel week 45 2018 - Wikipedia
Ontsluit van "https://af.wikipedia.org/w/index.php?title=Wikipedia:Voorbladartikel_week_45_2018&oldid=1849999"
Die bladsy is laas op 4 November 2018 om 20:30 bygewerk. Best Practices No. 5: Detecting .NET application memory leaks - CodeProject 11,047,590 members (76,841 online)
Last Visit: 31-Dec-99  19:00 &nbsp; &nbsp; Last Update: 27-Nov-14  1:32Refresh1234 Next » Riana Nel vier Verpleegsterdag met oorspronklike liedjie | Maroela Media
Riana Nel. (Foto: Facebook)
Vir Internasionale Verpleegsterdag wou Riana Nel, die geliefde Afrikaanse sangeres en liedjieskrywer, iets spesiaals doen vir die gesondheidswerkers wat elke dag onverpoos veg terwyl die Covid-19-krisis wêreldwyd woed.
Nel vertel alles het begin by ŉ Facebook-plasing waarin sy gesê het sy sal vir mense verpersoonlikte liedjies skryf oor temas wat hulle vir haar gee. Sy lag wanneer sy sê soveel mense het liedjies aangevra dat sy later besluit het om dié plasing te verwyder.
Sy het onlangs 79 verpersoonlikte liedjies geskryf, waarvan “To all the front line workers” een is. “Die liedjie is om vir dokters, verpleegsters en ander mediese personeel dankie te sê en hulle te bemoedig. Die liedjie is op ŉ manier ook ŉ gebed,” sê Nel.
“Toe ek besef vandag is Verpleegsterdag het ek gevoel die liedjie is geskenk wat ek vandag vir hulle wil gee.”
Die sangeres, wat ook voorheen ŉ mentor op die M-Net-program The Voice SA was, sê sy raak gereeld emosioneel oor die temas wat sy aanraak deur die verpersoonlikte liedjies te skryf.
“Daar is byvoorbeeld ŉ paartjie wat ŉ liedjie wil hê vir hulle ongebore baba wat deur IVF verwek is, ŉ ander paartjie wat ŉ liedjie vir die baba wat hulle verloor het, wil laat skryf. Daar is mense wat vra vir herdenkingsliedjies en mense in die buiteland wat tans geskei is van familielede wat vir hulle families liedjies wil hê,” vertel sy.
Volgens Nel ontmoet sy haar gehoor nou vir die eerste keer op ŉ persoonlike vlak deur dié liedjies te skryf en regstreekse Zoom-optredes te doen.
“Jy kan sien hoe die kinders se speelgoed rondlê en vuurtjies wat brand – jy leer die mense só goed ken. Ons gesels land en sand terwyl ek koffie drink en soms sommer in my pantoffels sit en sing!” lag sy.
Skermgreep uit die musiekvideo.
“Ek sing gewoonlik voor hordes mense en leer ken niemand nie, en om mense nou so goed te kan leer ken, is kosbaar vir my. Dit laat my dink aan hoe belangrik die individu is en hoe mooi en kleurryk die mense en ons land is.”
Die musiekvideo vir “To all the front line workers” is deur Andrew Jedd vervaardig. Hy het ook mandolien en baskitaar tot die liedjie gevoeg. Die foto’s is verskaf deur Carly Symington.
“Dit is eintlik meer soos ŉ bediening vir my om hierdie liedjies vir mense te skryf. Met elke liedjie voel dit asof die Here met my ook praat. Die terugvoer wat ek kry, is die grootste beloning. Ek kry video’s van mense wat in trane uitbars, en vir ŉ oomblik voel ek deel van daardie familie. Boonop kon ek die situasie vir hulle beter of spesiaal maak,” sê Nel.
“Ek was so bang om dit te doen, en nou is dit die grootste, genotvolste ding vir my. Noudat ek soos Petrus uit die boot geklim het, sê die Here vir my: ‘Stap, dit is jou tyd.’”
In die nuus Riana Nel video
Luister: Verona stel ‘voorwaardes’ met jongste enkelsnit